Alucar D. Lance

Kinézet
Tipikusan az a titokzatos, rejtélyes alak, aki, ha betéved egy fogadóba, egészen biztos, hogy felhívja magára a figyelmet a magabiztos, megközelíthetetlen szférával, ami folyamatosan körüllengi. Nem egy bizalomgerjesztő, barátságos külsővel rendelkező illető, sokkal inkább tűnik magányos farkasnak - teljesen jogosan. Átlagos testalkatú férfi; foglalkozását ismerve azt hinné az ember, hogy az évek alatt megedződött - ez valóban így van -, ám ennek nyoma sincs testén. Fekete haja és sötétbarna szeme van, fekete csuklyája azonban arca majdnem egészét elrejti, csak a száját látni, amelyről általában egy halvány mosolyt lehet leolvasni. Szájában szinte mindig izzó cigaretta látható. A köpeny alatt fehér, hosszú ujjú inget, melynek feltűri ujjait, valamint fekete, szintén hosszú nadrágot és fekete csizmát hord.

Személyiség
Azt szokták mondani, ne ítéld meg a könyvet a borítójáról - nos, ebben az esetben a borító nagyon is tükrözi a tartalmat. Nyugodt, higgadt férfi, aki ismeretlen emberekkel keveset beszél, akkor is igyekszik csak tőmondatokban. Nem egy társas lény. Jóformán mindig egyedül utazik, egyedül dolgozik, egyedül tölti a szabadidejét, s ezt cseppet se bánja, sőt még hálát is ad az Égnek, amiért nem kell vigyáznia senkire se. Mer nagyot álmodni, bár múltja homályos, jövőjét tisztán látja, mindig előretervez, és az esetek többségében tartja magát a tervhez. Tudja, hogy vannak olyan céljai, melyeket egyedül képtelen lesz megvalósítani, de úgy gondolja, még nem jött el az ideje annak, hogy szövetkezzen bárkivel is, előbb meg akar erősödni. Magabiztos, testét önbizalma láthatatlan köpenyként öleli körbe, ezt a tulajdonságát nem sokan díjazzák, mivel kissé arrogánsnak tűnik miatta.

Képességek
Anatómiai ismeretek, gyógyszerkeverés.

Szerencsekerék

 * 10% kedvezmény
 * 10% kedvezmény
 * 5% kedvezmény
 * Ajándék Dial